一般嚟講，一個人嘅認知風格包含佢傾向對認知作業持有乜嘢態度、以乜嘢形式（語言、文字、數學方程式定圖表）接收訊息、以乜嘢方式記低訊息舉個簡單例子說明，想像有兩個學生，A 同 B，佢哋嘅老師想向佢哋傳授科學知識，佢發覺佢將一個概念用口講語言表達（「牛頓第二定律講嘅係一件物體嘅加速度乘以佢嘅質量等如施喺佢身上嗰股力」）嗰陣，A 嘅學習表現好過 B，但如果佢將一個概念純用數學方程式表達出嚟（牛頓第二定律係 ）嗰陣，B 嘅學習表現會好過 A，噉就表示 B 比較擅長用數學方程式處理訊息，而 A 比較擅長用言語處理訊息。